# Anhas

Anhas (Aignes en francés) es una comuna lengadociana situada dins lo departament de la Nauta Garona e la region d'Occitània, ancianament de Miègjorn-Pirenèus.
Sos abitants son apelats anheses.

## Geografia

Aquel vilatge es situat a una cinquantenat de quilomètres de Tolosa dins Lauragués, sus la comuna passan Aïsa e Tedelon.
La populacion d'aquel vilatge es principalament agricòla amb una superfícia d’environ 1500 ha cultivats e un sòl amb dominanta argilocalcària a 30 % d'argila.

### Perimètre del territòri

Comunas confrontantas de Anhas :
| Malvesin | Sent Lon | Nalhós |
| Senta Gabèla | | Montjard |
| | Calmont | |

## Toponimia

Dauzat, que compara lo nom ambe Anha (Erau), supausat venir del nom de Senta Agnès, pr'amor d'una error del diccionari topografic d'Eugène Thomas, dona la meteissa explica erronèa.
Segon Negre, Anhas vendriá del nom « romanic » d'òme Anianus, que mena a Anha(n), puèi, per reculament d'accent, a Anha ['aɲɔ]. L'-s finala es recenta.

## Istòria

Pendent l'Ancian Regime, Anhas èra de l'archidiocèsi de Tolosa e de la senescaucia de Lauragués. Le vocable de la glèisa qu'es Sent Baudile (Bauseli ?). Anhas fosquèc destacat de Senta Gabèla (comuna lengadociana) per decret del 18 de julhet 1882.
Pendent l'Ancian Regime, la parròquia de Lapeyre (La Pèira ?) èra de la comunautat de Senta Gabèla, situada sus la comuna actuala d'Anhas. Èra de l'archidiocèsi de Tolosa e de la senescaucia de Lauragués. Le vocable de la glèisa, annèxa de Sent Supèri du Bazert, a Senta Gabèla, èra Nòstra Dòna.
Anciana bastida
Las informacions istoricas, remòntan al sègle XIII quand èra question de sant Bauzille d'Anhas ; los cavalièrs de Sant Joan de Jerusalèm, possessors d'aqueste territòri, encoragèron lo monde a s'installar al vilatge.
Al sègle XIV, Anhas passèt jos la jurisdiccion dels cònsols de Senta Gabèla e foguèt considerat coma partida integranta d'aquel vilatge. Es sonque en julhet de 1882 qu'Anhas reprenguèt l'estatut de comuna autonòma.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| decembre de 2022 | (2026) | Patrice Ramond | | agricultor |
| mai de 2020 | decembre de 2022 (demission) | Gérard Roques | divèrs esquèrra | retirat d'agricultor |
| març de 2008 | 2020 | Jude Mathe | divèrs esquèrra | retirat d'agricultor |
| març de 2001 | 2008 | Nicole Clauzel | PS | |
| | 2001 | | | |
| Totas las donadas non son pas encara conegudas. |||||
* Comuna que fa partida de la setena circonscripcion de la Nauta Garona.
* Abans la refòrma cantonala de 2014, aplicada en 2015, la comuna qu'èra deu canton de Senta Gabèla; qu'es ara deu canton d'Escalquens.

## Demografia

modificar « persona »  v · d · m 
Evolucion demografica Populacion comunala actuala (2013): 246, totala: 250 :
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | - | 911 | 874 | 853 | 850 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 801 | 768 | 746 | 610 | 611 | 568 | 587 | 524 | 476 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 333 | 219 | 184 | 176 | 168 | 193 | 228 | 231 | 233 242 |
| 2009 | 2010 |
| 236 245 | 234 243 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 243 abitants e la densitat èra de 11,14 ab/km².

## Lòcs e monuments

* La glèisa patiguèt de degalhs pendent las guèrras de religion e escapèt de pauc a la destruccion totala jos la Revolucion. Sa forma actuala data del mitan del sègle XIX.

## Personalitats ligadas amb la comuna

* Lo pintre Guillaume Cammas nasquèt a Anhas en 1688. Tanben foguèt arquitècte e li devèm la façada del Capitòli e l'Acadèmia Reiala de Pintura de Tolosa.

## Véser tanben

* Comunas de la Nauta Garona

## Nòtas e referéncias

* ↑ Top'Òc Diccionari toponimic occitan del Congrès permanent de la lenga occitana.
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 4, a Agnetz
* ↑ Ernest Nègre, Toponymie générale de la France, volume I, n° 10562
* ↑ Dictionnaire des localités de la Haute-Garonne, p. 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* ↑ Dictionnaire des localités de la Haute-Garonne, p. 24 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* Portal de Lengadòc